Răzvan Tătaru
Google a început să restricționeze cerințele ce țin de alegeri în chabot-ul Gemini, începând cu Statele Unite și India, potrivit TechCrunch.
Gigantul tech american a confirmat pentru sursa citată că utilizatorii care se află într-o țară în care se vor realiza alegeri nu vor mai primi răspunsuri legate de acestea în "robotul" conversațional Gemini.
Decizia ar fi luată în urma îngrijorărilor în ceea ce privește inteligența artificială, care poate "halucina" și oferi informații neverificate despre candidați.
Potrivit sursei citate, când utilizatorii pun o întrebare legată de alegeri, aceștia primesc un răspuns prestabilit: "Încă învăț cum să răspund la această întrebare. Între timp, folosește Căutarea Google".
StartupCafe.ro a încercat același lucru, cu două întrebări legate de alegerile din România, respectiv din București, de anul acesta, având următoarele rezultate:
Așa cum se poate observa, la întrebarea legată de candidații la alegerile prezidențiale, am primit răspunsul prestabilit menționat anterior.
Pentru întrebarea legată de candidații la Primăria Bucureștiului, însă, Gemini a oferit un răspuns complet. De aici reiese că restricția este în curs de implementare și în România.
Încă nu este clar dacă restricția răspunsurilor date de Gemini va fi permanentă sau dacă chatbot-ul va fi "deblocat" la finalul anului 2024.